stanford-oval/wikipedia huggingface dataset:
Derrick Atkins

| Mitalit> Maa:   Bahama.Miesten yleisurheilu.MM-kilpailut  | Mitalit> Maa:   Bahama.Miesten yleisurheilu.MM-kilpailut  | Mitalit> Maa:   Bahama.Miesten yleisurheilu.MM-kilpailut  | Maa:   Bahama> Miesten yleisurheilu. |
| --- | --- | --- | --- |
|  Hopeaa | Osaka 2007 | 100 m |  |
| CAC-mestaruuskilpailut  | CAC-mestaruuskilpailut  | CAC-mestaruuskilpailut  |  |
|  Hopeaa | Cali 2008 | 4 × 100 m |  |
|  Pronssia | Nassau 2005 | 4 × 100 m |  |
|  Pronssia | Havanna 2009 | 4 × 100 m |  |
Derrick Atkins (s. 5. tammikuuta 1984 Kingston, Jamaika) on bahamalainen pikajuoksija.
Atkins kilpaili Helsingin MM-kisoissa 2005, mutta karsiutui 100 metrin juoksun alkuerissä ajalla 11,57. Saman vuoden Keski-Amerikan ja Karibian mestaruuskilpailuissa Nassaussa hän oli viides 100 metrillä ja pronssilla 4 × 100 metrin viestissä. Seuraavana vuonna hän juoksi toiseksi Keski-Amerikan ja Karibian kisoissa Cartagenassa 100 metrillä ajalla 10,13 ja pikaviestissä. Atkins paransi 28. huhtikuuta 2007 Bahaman 100 metrin ennätystä lukemiin 9,98 alittaessaan ensimmäisenä bahamalaisena 10 sekunnin rajan. Osakan MM-kisoissa 2007 hän voitti MM-hopeaa ajalla 9,91.
Atkins karsiutui Pekingin olympialaisissa 2008 100 metrin välierissä ja Berliinin MM-kisoissa 2009 alkuerissä. Hän sai Keski-Amerikan ja Karibian mestaruuskilpailuissa pikaviestissä hopeaa Calissa 2008 ja pronssia Havannassa 2009. Lontoon olympialaisissa 2012 hän karsiutui 100 metrin välierissä.
Atkins on voittanut Bahaman mestaruuden 100 metrillä 2005, 2006, 2007, 2008, 2009 ja 2012.
100 metrin juoksun entinen maailmanennätysmies, Jamaikan Asafa Powell, on Atkinsin pikkuserkku.
Ennätykset

100 metrin juoksu: 9,91 (2007)
200 metrin juoksu: 20,35 (2009)
400 metrin aitajuoksu: 51,68 (2003)
Danilovgrad

| Danilovgrad Даниловград |
| --- | --- |

 fiDanilovgrad 
 42°33′07″N, 19°06′22″E 
Valtio:  Montenegro
Maantiede
Kokonaispinta-ala:  501 km² 
Väestö
Väkiluku (2019)  (arvio):  18 284
Väestötiheys:  36,5 as./km²
 danilovgrad.me 
Danilovgrad (Даниловград) on kaupunki ja kunta Montenegron keskiosassa Bjelopavlićin laaksossa pääkaupungin Podgorican länsipuolella. Kaupungissa oli 5 156 asukasta vuoden 2011 väestönlaskennassa ja kunnassa noin 18 300 asukasta vuoden 2019 arvioissa.
Historia

Danilovgrad perustettiin tarkoituksena tehdä siitä Montenegron pääkaupunki, mutta Nikšićin ja Podgorican vapautus tekivät suunnitelmasta tarpeettoman. Nimensä kaupunki sai perustajansa ruhtinas Danilon mukaan. Mutta kaupungin varsinaiset rakennustyöt aloitti kuningas Nikola I vuonna 1870.
Nähtävyydet

Danilovgradissa on taidegallerioita, historiallisia museoita ja suuri kirjasto. Kaksi kilometriä kaupungin ulkopuolella sijaitsee Zdrebaonikin luostari sekä kauempana Ostrogin luostari
Aiheesta muualla

Kuvia tai muita tiedostoja aiheesta Danilovgrad Wikimedia Commonsissa
Montenegron kunnat
Andrijevica
Bar
Berane
Bijelo Polje
Budva
Cetinje
Danilovgrad
Gusinje
Herceg Novi
Kolašin
Kotor
Mojkovac
Nikšić
Petnjica
Plav
Pljevlja
Plužine
Podgorica
Rožaje
Šavnik
Tivat
Tuzi
Ulcinj
Žabljak
Zeta
David Benioff

| David Benioff |
| --- | --- |
 David Benioff vuoden 2016 Comic-Conissa.
Henkilötiedot
Syntynyt: 1970 New York, Yhdysvallat
Kansalaisuus:  Yhdysvallat
Ammatti:  kirjailija, käsikirjoittaja, tuottaja
Puoliso:  Amanda Peet (2006–)
Muut tiedot
Aktiivisena:  2001–
Merkittävät teokset: 25th Hour – viimeinen ilta Troija Varkaiden kaupunki Game of Thrones
David Benioff (s. 25. syyskuuta 1970 New York) on yhdysvaltalainen käsikirjoittaja, tuottaja ja kirjailija.
Benioffin syntymänimi on David Friedman, mutta hän on vaihtanut sukunimensä äitinsä tyttönimeksi. Hän kävi Dartmouth Collegea ja maksoi opiskelunsa toimien klubin järjestyksenvalvojana sekä myöhemmin high schoolin englanninopettajana. Lisäksi hän on opiskellut Kalifornian yliopistossa Irvinessä ja valmistunut maisteriksi luovasta kirjoittamisesta.
Työskennellessään opettajana Benioff kirjoitti romaanin The 25th Hour ja sai sen myötä positiivista tunnustusta. Hän teki myöhemmin teki romaanista elokuvakäsikirjoituksen, josta Spike Lee ohjasi Edward Nortonin tähdittämän elokuvan 25th Hour – viimeinen ilta. Vuonna 2004 julkaistiin Benioffin kirjoittama novellikokoelma When the Nines Roll Over (And Other Stories). Benioffilta on julkaistu suomeksi piiritettyyn Leningradiin sijoittuva veijaritarina Varkaiden kaupunki (2008).
Yksi Benioffin uran kannalta merkittävimmistä käsikirjoituksista oli elokuvaan Troija, josta Warner Bros. maksoi hänelle 2,5 miljoonan dollarin palkkion. Muita hänen käsikirjoituksiaan ovat muun muassa psykologinen trilleri Stay (2005), Marc Forsterin ohjaama Leijapoika (2007) ja supersankarielokuva X-Men Origins: Wolverine (2009). Viimeksi mainittuun elokuvaan hänet palkattiin jo vuonna 2004 ja hän työsti käsikirjoitusta kolmen vuoden ajan.
Benioff kehitti yhdessä D. B. Weissin kanssa HBO:lle fantasiatelevisiosarjan Game of Thrones (2011–2019), joka perustuu George R. R. Martinin kirjasarjaan Tulen ja jään laulu.
Kirjailijana

The 25th Hour.  Carroll & Graf Publishers, 2001.  ISBN 0-7867-0772-0.  (englanniksi)
When the Nines Roll Over: And Other Stories.  Viking Books, 2004.  ISBN 0-670-03339-1.  (englanniksi)
Varkaiden kaupunki.  (City of Thieves)  Suomentanut Pekkanen, Hilkka. WSOY, 2009.  ISBN 9789510343982.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Käsikirjoittajana | Elokuvat> Ohjaajana | Elokuvat> Tuottajana | Elokuvat> Huom. |
| --- | --- | --- | --- | --- | --- | --- |
| 2002 | 25th Hour – viimeinen ilta | 25th Hour |  |  |  | kirjoitti alkuperäisen romaanin |
| 2004 | Troija | Troy |  |  |  |  |
| 2005 | Stay | Stay |  |  |  |  |
| 2006 | When the Nines Roll Over | When the Nines Roll Over |  |  |  | lyhytelokuva |
| 2007 | Leijapoika | The Kite Runner |  |  |  |  |
| 2009 | X-Men Origins: Wolverine | X-Men Origins: Wolverine |  |  |  |  |
| 2009 | Brothers | Brothers |  |  |  |  |
| 2019 | Gemini Man | Gemini Man |  |  |  |  |
| 2022 | Metal Lords | Metal Lords |  |  |  |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Käsikirjoittajana | Televisiosarjat> Ohjaajana | Televisiosarjat> Tuottajana | Televisiosarjat> Huom. |
| --- | --- | --- | --- | --- | --- | --- |
| 2011–2019 | Game of Thrones | Game of Thrones |  |  |  | Tekijä D. B. Weissin kanssa |
| 2013 | Elämää Philadelphiassa | It’s Always Sunny in Philadelphia |  |  |  | 1 jakso |
Aiheesta muualla

Kuvia tai muita tiedostoja aiheesta David Benioff Wikimedia Commonsissa
David Benioff Internet Movie Databasessa. (englanniksi)
Desimaaliluku

Desimaaliluvut ovat kymmenjärjestelmään perustuva tapa merkitä reaalilukuja tai niiden likiarvoja. Desimaalilukuina merkitään tavallisesti varsinkin sellaisia lukuja, jotka eivät ole kokonaislukuja. Merkinnän muodostavat kokonaisosa, joka on suurin kyseistä lukua pienempi kokonaisluku, desimaalierotin (desimaalipilkku tai -piste) sekä sen jäljessä olevat numerot, joista ensimmäinen tarkoittaa kymmenesosia, toinen sadasosia, kolmas tuhannesosia ja niin edelleen. Esimerkiksi 2,522 merkitsee: kaksi kokonaista, viisi kymmenesosaa, kaksi sadasosaa ja kaksi tuhannesosaa.
Desimaalierottimena käytetään monissa maissa, muun muassa Ranskassa ja Suomessa, vakiintuneesti pilkkua, mutta toisissa, esimerkiksi Yhdysvalloissa, sen sijaan pistettä. Esimerkiksi luku 1/10 eli yksi kymmenesosa merkitään tämän mukaisesti desimaalilukuna joko 0,1 tai 0.1. Yleinen paino- ja mittakonferenssi (CGPM) vahvisti vuonna 1948 ja uudestaan vuonna 2003, että molemmat merkintätavat ovat kansainvälisesti hyväksyttäviä.
Murtoluku voidaan esittää päättyvänä desimaalilukuna vain, jos sen nimittäjä ei supistamisen jälkeen ole jaollinen muulla alkuluvulla kuin 2:lla tai 5:llä. Esimerkiksi 1/2 on desimaalilukuna 0,5 ja 1/5 on 0,2. Tällainen murtoluku voidaan nimittäin laventaa siten, että sen nimittäjä on jokin 10:n potenssi. Muussa tapauksessa murtoluku voidaan muuntaa päättymättömäksi jaksolliseksi desimaaliluvuksi, jossa tietty numero tai numerojono toistuu loppumattomiin. Esimerkiksi 1/3 on 0,333... ja 1/11 on 0,090909... Päättymätön desimaaliluku merkitsee itse asiassa päättymätöntä sarjaa, jonka termit ovat sellaisia murtolukuja, joiden nimittäjänä on jokin kymmenen potenssi: esimerkiksi 1/3 = 3/10 + 3/100 + 3/1000 + 3/10000 + ... Tämä toistuva numerojono eli jakso kuitenkaan aina ala heti desimaalipilkun jälkeen, vaan esimerkiksi 1/6 on 0,16666... Kääntäen jokainen jaksollinen desimaaliluku voidaan muuntaa murtoluvuksi. Sitä vastoin irrationaaliluvut ovat päättymättömiä jaksottomia desimaalilukuja.
Drusus

Drusus oli roomalainen nimi, joka kuului muun muassa seuraaville henkilöille:
Marcus Livius Drusus, kansantribuuni 91 eaa.
Nero Claudius Drusus, keisari Augustuksen poikapuoli
Drusus Caesar, Germanicuksen poika.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Drusus”, voi hakea sivunnimihaulla, laajalla sivunnimihaulla tai tekstihaulla.
Copterline

| Copterline |
| --- | --- |

 IATA: –  –  ICAO: AAQ 
Kutsukoodi:  COPTERLINE
Perustettu:  17. lokakuuta 1990
Lakkautettu:  asetettu konkurssiin 15.2.2010
Laivaston koko:  4 (Eurocopter 135)
Kohteiden määrä:  Helsinki–Tallinna
Kotipaikka:  Helsinki
Copterlinen Sikorsky S-76 -helikopteri nousussa Malmin lentokentällä 2003
Copterline Oy oli suomalainen vuonna 1990 rekisteröity, helikopterilentotoimintaa harjoittanut yritys. Kesäkuuhun 2000 saakka yhtiö toimi nimellä Copter Action Oy. 1990-luvun lopulla yhtiö osti alan vanhimman suomalaisyrityksen, vuonna 1960 perustetun Helikopteripalvelu Oy:n. Copterline asetettiin konkurssiin omasta hakemuksestaan 15. helmikuuta 2010. Copterline-nimellä reittilentoja jatkoi vuodesta 2011 lähtien Line-Support Oy ja operoijana sen virolainen tytäryhtiö Copterline OÜ.
Toiminta 2000–2008

Yhtiö lensi reittiliikennettä Helsingistä Hernesaaren helikopterikentältä Tallinnaan kahdella Sikorsky S-76 -matkustajahelikopterilla, kunnes liikennöinti reitillä keskeytettiin vuonna 2005 yhtiön helikopterin tuhouduttua onnettomuudessa.[lähde? ]
Elokuussa 2006 Copterline myi jäljelle jääneen Sikorsky S-76 -helikopterinsa. Copterlinen Tallinnan-lennot olivat keskeytyksissä kesäkuusta 2006 lähtien. Tämän ajan yhtiö hoiti ainoastaan charter-lentoja. Viralliseksi syyksi ilmoitettiin huoltokatko.[lähde? ]
Tauko jatkui aina 9. huhtikuuta 2008 asti, jolloin yhtiö aloitti lennot uudelleen AgustaWestland AW139 -helikopterilla. Toinen AW139-kopteri saapui syksyllä 2008. Joulukuussa 2008 Copterline ilmoitti lopettavansa reittiliikenteen Tallinnaan toistaiseksi. Uudestaan aloitettu reittiliikenne lopetettiin vuonna 2008 kannattamattomana. Matka Tallinnaan kesti 18 minuuttia 12-paikkaisella helikopterilla. Reittiä lennettiin päivittäin. Vuonna 2004 yhtiö kuljetti yli 75 000 matkustajaa Helsingin ja Tallinnan välillä.[lähde? ]
Yhtiöllä oli myös Eurocopter EC 135 -helikoptereita, joita se käytti lääkäri- ja pelastushelikopteritoiminnassa Varkaudessa ja Oulussa.[lähde? ]
Toiminta 2000–2008 > Helikopterionnettomuus 10. elokuuta 2005

10. elokuuta 2005 Copterlinen Sikorsky S-76C+ -helikopteri (OH-HCI) putosi mereen Suomenlahdella Viron edustalla. Onnettomuudessa kuoli 14 ihmistä. Heistä suomalaisia oli kahdeksan (mukaan lukien kaksi lentäjää), virolaisia neljä ja yhdysvaltalaisia kaksi. Onnettomuuden seurauksena Copterline myi toisen Sikorsky-helikopterinsa.[lähde? ]
Johto ja talous

Yrityksen viimeinen toimitusjohtaja oli Kari Hokka. Hallituksen puheenjohtajana toimi Pekka Jaatinen.
Yhtiön tunnus

ICAO: AAQ
Copterline OÜ

Virolainen yhtiö Copterline OÜ aloitti helikopterilennot Helsingin ja Tallinnan välillä vuonna 2011 joksikin aikaa. Vuonna 2016 Copterline OÜ hakeutui konkurssiin.
Aiheesta muualla

Kuvia tai muita tiedostoja aiheesta Copterline Wikimedia Commonsissa
Airliners.net: kuvat
Druyes-les-Belles-Fontaines

Näkymä Druyes-les-Belles-Fontainesin linnaan
Druyes-les-Belles-Fontaines on kunta Ranskassa, Yonnen departementissa Burgundin alueella.  Kunnassa on 288 asukastamilloin?.
Matkailijoita houkutellaan alueelle sen rauhallisten myllylampien ja kukkulan rinteellä seisovan linnan takia. Linnanrauniot, samoin kuin kirkko, ovat 1100-luvulta.
Colchester (Vermont)

| Colchester |
| --- | --- |


Valtio:  Yhdysvallat
Osavaltio:  Vermont
Piirikunta:  Chittenden
Pinta-ala:  
 – Kokonaispinta-ala:  151,7 km²
 – Josta vettä:  57,6 km² 
Väkiluku (2020):  17 524
 – Väestötiheys:  115 as./km²
 
 https://colchestervt.gov 
Infobox OKVirheellinen NIMI-arvo: 
Colchester on kunta (town) Yhdysvalloissa Vermontin osavaltiossa. Sen väkiluku oli 17 524 vuonna 2020, ja se oli väkiluvultaan osavaltion neljänneksi suurin kunta. Kunta sijaitsee Chittendenin piirikunnassa, Champlainjärven itärannalla. Osavaltion suurin kunta, Burlington, sijaitsee suoraan Colchesterin eteläpuolella. Vermontin kansalliskaartin pääpaikka sjaitsee Colchesterissä.
Väestö

Vuonna 2020 Colchesterin 17 524 asukkaasta valkoisia oli 87,7 %, aasialaisia 3,3 %, mustia 2,5 %, alkuperäisasukkaita 0,2 % ja Tyynenmeren alkuperäisasukkaita 0,1 %. Asukkaista 0,6 % kuului johonkin muuhun rotuun ja 5,7 % asukkaista kuului kahteen tai useampaan rotuun. Asukkaista 9,2 % puhui kotonaan jotain muuta kieltä kuin englantia ja 7,9 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Colchester (Vermont) Wikimedia Commonsissa
Dallara F2 2018

| Dallara F2 2018 |
| --- | --- |
 Artjom Markelov Itävallassa 2018.
Suunnittelija(t):  Luca Pignacca
Teknisiä tietoja
Renkaat:  P Pirelli
Polttoaine:  Elf
Jarrut:  Brembo
Runko:  Hiilikuitu monokokki
Moottori:  Mecachrome V634T 3.4 L
Voimansiirto:  Hewland LFSC-200
Kilpailuhistoria
Debyytti:  Formula 2 Bahrainin GP 2018
Dallara F2 2018 (aiemmin nimellä Dallara F2/18) on italialaisen Dallaran valmistama kilpa-auto, jolla kilpaillaan FIA Formula 2 Championship -sarjassa kaudesta 2018 lähtien. Auto esiteltiin 31. elokuuta 2017 Italian Monzassa.
Autossa on myös Halo-turvakaari.
Tekniset tiedot

Alusta: Hiilikuiturunko - Kevlar-hunajakenno.
Paino: Autojen pitää sääntöjen mukaan painaa 720 kg (kuljettajan kanssa).
Mitat: Autojen tulee olla 5224 mm pitkiä. Leveyttä autoissa pitää olla 1900mm ja korkeutta 1097 mm.
Moottori: Autojen moottorit ovat turboahdettuja 3,4-litraisia V6-bensiinimoottoreita, joissa tehoa n. 462 kW (620 hv).
Vaihteisto: Kaikki tallit käyttävät samaa, FIA:n hyväksymää Hewlandin kuusivaihteista vaihdelaatikkoa.
Voimansiirto: Kaikki sarjan autot ovat takavetoisia.
Jarrut: Brembon valmistamat hiilikuituiset jarrut edessä ja takana.
Vanteet: Sarjan autoissa on OZin valmistamat 18-tuumaiset magnesiumvanteet.
Renkaat: Sarjassa käytetään Pirellin valmistamia renkaita, joiden koko edessä on 275/705-R18 ja takana 325/705-R18.
Polttoainesäiliö Sääntöjen mukaan säiliön tilavuus saa olla enintään 125 litraa.
Aerodynamiikka: Kaikkien sarjan autojen on käytettävä yhtenevää takasiipeä, jossa DRS.
Aiheesta muualla

Kuvia tai muita tiedostoja aiheesta Dallara F2 2018 Wikimedia Commonsissa
Dallara F2 2018 Dallaran sivustolla
Dallara F2 2018
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dallara F2 2018
Dallara F2 2018 kaudesta 2020 alkaen käytetyillä 18"-pyörillä
Käännös suomeksi
Drake Hogestyn

Drake Hogestyn
Donald "Drake" Hogestyn (29. syyskuuta 1953 Fort Wayne, Indiana, Yhdysvallat – 28. syyskuuta 2024) oli yhdysvaltalainen näyttelijä, joka tunnetaan parhaiten John Blackina televisiosarjassa Päivien viemää. Drake oli naimisissa Victoria Postin kanssa. Parilla on kaksi lasta.
Aiheesta muualla

Drake Hogestyn Internet Movie Databasessa. (englanniksi)
Christopher Polhem

Christopher Polhemin muistolle vuonna 1951 pystytetty patsas.
Taiteilija Johan Henrik Scheffelin maalaama Polhemin muotokuva vuodelta 1741.
Christopher Polhem, vuoteen 1716 asti Polhammar, (s. luultavasti 18. joulukuuta 1661 Tingstädessä, Gotlannissa - k. 30. elokuuta 1751 Tukholmassa) oli ruotsalainen keksijä ja teollisuusmies. Hän kehitti monia kaivostoimintaan, laivanrakennukseen, linnoituksiin ja kanavanrakentamiseen liittyviä laitteita ja menetelmiä.  Polhemia kutsutaan Ruotsin mekaniikan isäksi.
Elämä

Polhem syntyi saksalaisen, Visbyhyn muuttaneen, kauppiaan Wulf Christopher Polhammarin perheeseen. Polhemin äiti oli Vadstenasta kotoisin oleva Christina Eriksdotter Schening. Christopherilla tiedetään olleen myös ainakin kaksi veljeä, Johan ja Jonas. Christopherin äiti meni myöhemmin uusiin naimisiin Jöran Slicker -nimisen miehen kanssa, ja kahdeksanvuotiaana Polhemin tultua isättömäksi hän muutti setänsä luo Tukholmaan.
Vuonna 1687 Polhem alkoi opiskella fysiikkaa, matematiikkaa ja mekaniikkaa Uppsalan yliopistossa. Valmistumisensa jälkeen hän matkusteli Euroopassa tyydyttämässä yliopistossa herännyttä tekniikan tiedonjanoaan. Palattuaan kotimaahansa vuonna 1697 Polhem perusti Ruotsin ensimmäisen insinöörikoulun, Laboratorium mechanicumin. Opetusmetodikseen Polhem loi Polhemin mekaaniset aakkoset, eräänlaisen liikemekanismien mallikokoelman.
Keksinnöt

Polhemin monista teknisistä uudistuksista ensimmäinen oli Trollhättanin vesiputousten sulkujärjestelmä, jota tosin ei saatu toimivaksi ennen vuotta 1800. Falunissa toimineeseen Stora Kopparbergin kaivokseen hän rakensi vesirattaalla toimivan nostolaitteen. Hän kehitti riippulukon ja kardaaniakselin toimivuutta. Myös laivanrakennus sekä sillanrakennus ja telakkateollisuus hyötyivät Polhemin kehittämistä uusista ratkaisuista. Polhemin vuonna 1699 perustama koneenrakennukseen erikoistunut Stjärnsundin tehdas jatkoi ruotsalaisen tekniikan kehittämistä hänen kuolemansa jälkeen.
Perintö

Polhemin panos Ruotsin tekniselle kehitykselle on merkittävä. Nykyään hänen kuvansa koristaakin 500 ruotsin kruunun seteliä, ja hänen mukaansa on nimetty iso liuta ruotsalaisia koulutuslaitoksia, kuten Polhemsgymnasiet sekä Tukholmassa että Göteborgissa, Pohlemsskolan Gävlessä ja Lundissa sekä Christopher Polhemgymnasiet Visbyssä, noin 20 kilometrin päässä Polhemin synnyinpitäjästä Tingstädestä. Lisäksi tieteellinen tutkimuskeskus, Luulajan teknillisen yliopiston Polhemslaboratoriet on nimetty hänen mukaansa.
Niin sanottu "Polhemspriset" ("Polhem-palkinto") on jaettu ruotsalaisten insinöörien kesken joka toinen vuosi korkean tason teknisistä innovaatioista tai nerokkaista teknisien ongelmien ratkaisuista. Arviointikriteereinä tämän 250 000 Ruotsin kruunun palkinnon ansaitseville innovaatioille ovat tehokkuuden lisäksi ympäristöystävällisyys ja markkinakelpoisuus.
Aiheesta muualla

Wikimedia Commonsissa on kuvia tai muita tiedostoja aiheesta .
Polhem teknillisen museon sivuilla (Arkistoitu – Internet Archive) (ruotsiksi)
Daily NK

Daily NK on vuonna 2004 perustettu verkkolehti, joka julkaisee uutisia Pohjois-Koreaan liittyvistä aiheista. Se toimii Soulissa osana Unification Media Groupia, jonka alaisuudessa ovat myös Radio Free Chosun ja Open North Korea Readio.
Daily NK:n korean- ja englanninkieliset sivut avattiin joulukuussa 2004, kiinan- ja japaninkieliset sivut tammikuussa 2007. Se perustaa uutisensa lähteisiin sekä Pohjois-Korean sisä- että ulkopuolelta. Verkkolehteen on kirjoittanut muun muassa Pohjois-Koreasta loikannut poliitikko Hwang Jang-yop, joka aloitti siellä kolumnin pitämisen tammikuussa 2005. Kansainväliset tiedotusvälineet ovat usein käyttäneet sivustoa lähteenä Pohjois-Koreaa koskeville uutisilleen. Daily NK:n ylläpitäjien joukossa on lukuisia Pohjois-Koreasta loikanneita henkilöitä. Verkkolehteä on kritisoitu muun muassa huhtikuussa 2020 julkaistusta väitteestä Pohjois-Korean johtaja Kim Jong-unin sydänleikkauksesta, jota koskeneen tiedon Etelä-Korean kansallinen turvallisuusneuvosto kiisti. Uutista lainattiin muissakin tiedotusvälineissä ja se johti huhuihin Kim Jong-unin kuolemasta.
Daily NK:n päätoimittaja on Lee Sang-yong (2023).
Edmund Meade-Waldo

Edmund Gustavus Bloomfield Meade-Waldo (8. helmikuuta 1855 Hever, Kent – 24. helmikuuta 1934) oli englantilainen lintutieteilijä ja luonnonsuojelija.
Meade-Waldo opiskeli Eton Collegessa ja Cambridgen yliopistossa. Hän keräsi lintuja Atlasvuorilta Marokossa sekä Kanariansaarilta ja Espanjasta. Hän keräsi muun muassa sittemmin todennäköisesti sukupuuttoon kuolleen kanarianmeriharakan (Haematopus meadewaldoi), jonka David Armitage Bannerman nimesi hänen kunniakseen. Meade-Waldo nimesi muun muassa pikkutörmäpääskyn alalajin mauritanica.
Meade-Waldo johti isohaarahaukan suojelutoimenpiteitä Walesissa. Hän liittyi British Ornithologists’ Unioniin (BOU) 1883 ja toimi yhdistyksen varapuheenjohtajana 1923. Hän oli Zoological Society of Londonin jäsen.
Meade-Waldo kirjoitti useita lintutieteellisiä artikkeleita The Ibis-, Avicultaral Magazine- ja Bulletin of the British Ornithologists’ Club -lehtiin.
Edmund Lindmark

| Mitalit | Mitalit | Mitalit |  |
| --- | --- | --- | --- |
|  Edmund Lindmark |  Edmund Lindmark |  Edmund Lindmark |  |
Maa:   Ruotsi
|  Olympialaiset  |  Olympialaiset  |  Olympialaiset  |  |
Miesten voimistelu
|  Kultaa | Antwerpen 1920 | joukkuekilpailu, ruotsalaissysteemi |  |
| Pitkän radan EM-kilpailut  | Pitkän radan EM-kilpailut  | Pitkän radan EM-kilpailut  |  |
Miesten uimahypyt
|  Hopeaa | Bologna 1927 | 3 m ponnahduslauta |  |
Karl Edmund Lindmark (6. heinäkuuta 1894 Uumaja – 11. helmikuuta 1968 Tukholma) oli ruotsalainen voimistelija, uimahyppääjä ja olympiavoittaja. Hän oli vuoden 1920 kesäolympialaisissa Antwerpenissä mukana voittamassa kultaa ruotsalaisen järjestelmän joukkuevoimistelussa. Uimahyppääjänä hän sijoittui kolmen metrin ponnahduslaudalla neljänneksi Pariisin kesäolympialaisissa 1924, ja hän kilpaili siinä myös Amsterdamin kesäolympialaisissa 1928.
Lindmark sai uinnin pitkän radan Euroopan-mestaruuskilpailuissa 1927 hopeaa kolmen metrin ponnahduslaudalla. Meloja Else-Marie Lindmark-Ljungdahl on hänen tyttärensä.
Dobele

| Dobele |
| --- | --- |
 lippu:  vaakuna
 Dobele
 Koordinaatit: 56.6248°N, 23.2797°E 
Valtio:   Latvia
Kunta:  Dobele
Väkiluku (2016)  ():  10 113
Aikavyöhyke:  UTC+2
 – Kesäaika:  UTC+3
 
 www.dobele.lv 
Infobox OKVirheellinen NIMI-arvo: 
Dobele (saks. Doblen) on kaupunki ja kunta Latviassa, linnuntietä 62 kilometriä pääkaupunki Riiasta lounaaseen.   Dobelen 10 895 asukkaan kaupunki on yhteensä 23 843 asukkaan kunnan (Dobeles novads) keskus (2012).
Kello Dobelen keskustan aukiolla
Kaupungissa on rautatieasema (Dobelen asema), joka sijaitsee Riiasta Jelgavan kautta Liepājan satamakaupunkiin johtavan, Latvian rautateiden henkilöliikenteeseen käyttämän rataosuuden varrella.
Aiheesta muualla

Kuvia tai muita tiedostoja aiheesta Dobele Wikimedia Commonsissa
Edmund John Patrick Collins

Edmund John Patrick Collins MSC (22. maaliskuuta 1931 Braidwood – 8. elokuuta 2014 Sydney) oli australialainen roomalaiskatolinen piispa. Hänet vihki papiksi Norman Thomas Gilroy, ja hänet nimitettiin Darwinin hiippakunnan johtoon 28. huhtikuuta 1986. Piispaksi vihkiminen seurasi 3. heinäkuuta. Pääkonsekraattorina toimi Leonard Anthony Faulkner, jota avustivat Edward Francis Kelly ja Eugene James Cuskelly.
Collins jäi eläkkeelle 3. heinäkuuta 2007.